Transport af heste til slagtning i Den Europæiske Union (skriftlig erklæring)
Formanden
Jeg vil gerne oplyse Dem om, at et flertal af Parlamentets medlemmer i dag den 24. februar 2010 har underskrevet skriftlig erklæring 0054/2009 af fru Lynne, fru Jędrzejewska og hr. Schlyter om transport af heste til slagtning i Den Europæiske Union. Erklæringen vil derfor i overensstemmelse med forretningsordenens artikel 123, stk. 4, blive fremsendt til adressaterne og offentliggjort i de vedtagne tekster fra mødet den 25. februar 2010 med angivelse af underskrivernes navne.
Vi takker forslagsstillerne for at have indgivet denne erklæring.
Elizabeth Lynne
forslagsstiller. - (EN) Hr. formand! Det er rigtig godt nyt, at vi har opnået tilstrækkeligt mange underskrifter. Tak til alle, der har underskrevet denne skriftlige erklæring.
Formanden
Jeg vil gerne gøre Dem opmærksom på, at jeg ikke havde mulighed for at underskrive denne erklæring, men er parat til at gøre det straks.
